b'\n_START_ARTICLE_\nAble Gospel Choir\n_START_PARAGRAPH_\nAble Gospel Choir har hjemme i Odense, og blev i 2009 Odense Domkirkes gospelkor, hvor koret \xc3\xb8ver hver mandag aften i Skt. Knud Salen, der ligger i bygningen ved siden af domkirken._NEWLINE_Siden korets begyndelse i 2002 er der givet koncerter i kirker, p\xc3\xa5 caf\xc3\xa9er, spillesteder og festivaler samt bryllupper, rytmiske gudstjenester, og private selskaber. Koret tilbyder ogs\xc3\xa5 foredragsaftener omkring gospelhistorien, hvor koret bidrager med musiske indslag._NEWLINE_Able Gospel Choir er et kor p\xc3\xa5 ca. 20 \xc3\xb8vede og engagerede sangere, der med et bredt repertoire synger b\xc3\xa5de traditionel og nyere gospel. Arrangerementerne er pr\xc3\xa6get af swing, jazz og pop blandet med toner fra den traditionelle amerikanske gospelstil. Ved koncerter optr\xc3\xa6der koret med klaver, trommer og bas, men de giver ogs\xc3\xa5 ofte a cappella-koncerter.'